Эдўард Нортан

**Эдўард Нортан** (па-ангельску: *Edward Norton*; нарадзіўся 18 жніўня 1969 году) — амэрыканскі актор, рэжысэр, прадусар, сцэнарыст ды апэратар, двойчы быў намінаваны на прэмію «Оскар».

## Сям’я
Ягоная маці Робін, настаўніца ангельскай мовы, памерла ад пухліны мозгу ў 1997 годзе. Ягоны бацька — Эдўард-старэйшы, былы фэдэральны выканаўца ў адміністрацыі Картэра, зараз працуе ў арганізацыі па ахове гістарычных каштоўнасьцяў. Ягоны дзед — забудоўшчык Джэймз Роўз (сканаў у 1996 годзе), вядомы сваім фундушам у будаўніцтва горада Калумбія, штат Мэрылэнд і дапамогай у забудове ўнутранай гавані Балтымора і Бостанскага кірмашу Кўінсі. Ягоная сястра, Молі Нортан, вучылася ў Ўнівэрсытэце Вашынгтона і Лі.

## Біяграфія
Нортан нарадзіўся ў Бостане, штат Масачусэтс, але вырас у горадзе Калумбія, штат Мэрылэнд.

У пяць гадоў Эдўард зацікавіўся тэатрам, неўзабаве пачаў займацца ў Арэстэйнаўскай Калюмбійскай школе тэатральнага мастацтва і ў восем гадоў дэбютаваў на сцэне ў мясцовай пастаноўцы.

Нортан скончыў вышэйшую школу Ўайлд Лэйк у 1985 годзе, затым Ельскі ўнівэрсытэт у 1991 годзе са ступеньню бакаляўра па гісторыі. У Елі Нортон па-ранейшаму займаўся тэатрам. Ён наведваў мноства факультэтаў, хоць драматычны ніколі ня быў для яго профільным. Актор Рон Лівінгстан быў ягоным сакурсьнікам і такім жа самадзейным акторам. Эдўард таксама вывучаў японскую мову і наведваў папулярную школу ангельскай мовы NOVA Group. Адразу пасьля атрыманьня дыплёма, ён адправіўся ў Японію, дзе працаваў у кампаніі свайго дзеда Enterprise Foundation. І толькі празь некалькі гадоў, у 1994 годзе, вярнуўшыся ў Нью-Ёрк, Эдўард вырашыў адмовіцца ад звыклай працы і цалкам прысьвяціць сябе акторскай кар'еры.

Падпрацоўваючы афіцыянтам, Нортан граў на некалькіх тэатральных сцэнах Нью-Ёрка, і ў выніку быў прыняты ў кампанію New York Signature Theater Company, чальцом рады дырэктараў якой ён зьяўляецца ў цяперашні час.

Дэбютам у кіно для Нортана стаў фільм *«[[Першабытны страх]]»* (1996), дзе ён згуляў маладога зьняволенага сацыяпата. За гэтую ролю ён атрымаў прэмію Залаты Глёбус і быў намінаваны на прэмію Оскар, як лепшы актор другога пляну. У далейшым яго ня раз намінавалі, у тым ліку і на лепшую мужчынскую ролю за гульню ў фільме аб нэанацыстах *«[[Амэрыканская гісторыя Ікс]]»* і за ўдзел у экранізацыі рамана Чака Паланіка *«[[Байцоўскі клюб (фільм)|Байцоўскі клюб]]»*.

Апошні час ён гуляў самога сябе ў экспэрымэнтальным камэдыйным тэлесэрыяле *«Стэла»*. Гэтак жа набыў ухвалу крытыкаў за ролю пракажанага караля ў фільме *«[[Царства Нябеснае]]»*. У 2000 годзе ён дэбютаваў як рэжысэр, зьняўшы камэдыю *«[[Захоўваючы веру]]»*. Сваёй гульнёй у фільме *«[[Ілюзіяніст (фільм)|Ілюзіяніст]]»* 2006 году ён ізноў заслужыў станоўчыя водгукі крытыкаў. У 2019 годзе пабачыў сьвет яшчэ адзін фільм Нортана, дзе ён ня толькі выканаў галоўную ролю, але яшчэ быў прадусарам і рэжысэрам, *«[[Сіраціна Бруклін (фільм)|Сіраціна Бруклін]]»*.

У яго былі блізкія адносіны з акторкамі Сальмай Гаек, Дру Бэрымар і Кортні Лаў, зь якой ён гастраляваў як сэсійны гітарыст у яе групе Hole.

## Фільмаграфія
### Актор

### Прадусар

### Рэжысэр

### Сцэнарыст

### Апэратар

## Ганарары
* *[[Італьянскі крадзеж]]* (2003): $1 000 000
* *[[25-я гадзіна]]* (2002): $500 000
* *[[Чырвоны цмок]]* (2002): $8 000 000
* *[[Забіць Смучы]]* (2002): $8 000 000
* *[[Лік (фільм)|Лік]]* (2001): $6 500 000
* *[[Першабытны страх]]* (1996): $50 000

## Крыніцы

## Вонкавыя спасылкі
* Афіцыйная старонка 

Катэгорыя:Акторы ЗША